
Nr. SC2012 – 1568 din 19.01.2012
REFERAT

privind acordarea unui drept de uz, pentru Postul Trafo şi accesul la echipamentele energetice, situate în noua clădire a Pieţei Iosefin cu intrarea din str. Iancu Văcărescu nr. 33A 

Obiectivul de investiţii ,, Reabilitare Piaţa Iosefin” va fi realizat intr-o zonă preponderent comercială şi de servicii, pe una din cele mai cunoscute străzi  ale cartierului Iosefin. Clădirea cu regim de înălţime S+P+ 2E, va avea o suprafaţă construită de 1590 mp şi o suprafaţă desfăşurată de 6. 900 mp. Durata de realizare a obiectivului a fost estimata de către proiectant la 2 ani. Postul trafo situat în prezent pe platforma betonată adiacentă străzii, va fi amplasat la subsolul clădirii ce va fi realizată.  
Documentaţia tehnică  de execuţie a fost elaborată de  către S.C. IPROTIM S.A – în cadrul Contractului de Servicii nr.12 din 03.04.2008 - şi aprobată de către Consiliul Local al Municipiului Timişoara prin HCL nr. 350/2009. Procedura de achiziţie publică a lucrărilor de execuţie a fost demarată în decembrie 2009, dar din motive independente de voinţa noastră, Contractul de execuţie  a fost semnat la sfârşitul lunii aprilie. Predarea amplasamentului a avut loc în data de 28.06.2011 iar lucrările au început în data de 4.07.2011. În prezent execuţia lucrărilor de construcţii-montaj se află în plină desfăşurare în conformitate cu Proiectul tehnic nr. 52005/090, 100/a  elaborat de către S.C. IPROTIM S.A., Autorizaţia de Construire nr. 1478 din 02.09.2010 şi Contractul de execuţie lucrări nr. 64 din 26.04.2010 încheiat cu S.C. CONFORT S.A.  Asistenţa tehnică din partea dirigintelui  de şantier este  asigurată   prin S.C. PAS 3 IMPEX S.R.L. În conformitate cu prevederile  contractului mai sus menţionat,  lucrările vor fi finalizate în 12 luni.
Obiectivul de investiţii ,,Reabilitare Piaţa Iosefin “ se execută pe terenul cu nr. topo 16971 şi 16972 înscris în CF nr.405551. Pe acest teren la data începerii lucrărilor de construcţii-montaj, exista un Post  Trafo care alimenta cartierul Iosefin. Acest Post Trafo va fi relocat în subsolul noii clădiri a Pieţei Iosefin pe o suprafaţă de 26,43 mp, iar accesul la acesta se va face prin spaţiul de aprovizionare marfă situat la parterul acestei clădiri.
Clădirea Pieţei Iosefin se realizează din fonduri ale bugetului local şi va rămâne în proprietatea Municipiul Timişoara.
Operator pentru Postul Trafo este ENEL DISTRIBUTIE BANAT S.A., căruia trebuie să i se asigure acces permanent la echipamentele din cadrul acestuia.

In vederea accesului operatorului la Postul Trafo este necesară aprobarea:
- acordării unui drept de uz, în favoarea S.C. ENEL DISTRIBUTIE BANAT S.A. asupra încăperii în suprafaţă de 26,43 mp  cu destinaţia de Post Trafo, situată la subsolul clădirii ce urmează a se edifica pe terenul în suprafaţă de 1645 mp, înscris în CF nr.405551 nr. top.16971 şi 16972, proprietate a Municipiului Timişoara - domeniu public, pentru amplasarea şi folosinţa de către această societate a echipamentelor energetice care alimentează cu energie electrică cartierul Iosefin, aşa cum sunt prevăzute în Avizul tehnic de racordare nr.5986168/04.10.2011, pe toata durata de existenţă a capacităţilor energetice. Identificarea încăperii în suprafaţă de  26,43 mp respectiv accesul la aceasta se face conform extrasului din plan subsol respectiv extrasului din plan parter, prezentate în anexa 1 şi 2.

- accesului neîngrădit şi permanent, a S.C. ENEL Distribuţie Banat S.A. la echipamentele energetice situate in  Postul Trafo, pe toată durata de existenţă a acestora. Clădirea destinată Pieţei Iosefin, în care va funcţiona Postul Trafo, va fi edificată şi intabulată pe str. Văcărescu nr.33 A în domeniul public al Municipiului Timişoara.
Având în vedere aspectele mai sus menţionate 

Propunem

spre aprobarea Consiliului Local al Municipiului Timişoara următoarele:
- acordarea unui drept de uz, în favoarea S.C. ENEL DISTRIBUTIE BANAT S.A. asupra încăperii în suprafaţă de 26,43 mp cu destinaţia de Post Trafo, situată la subsolul clădirii ce urmează a se edifica pe terenul în suprafaţă de 1645 mp, înscris în CF nr.405551 nr. top.16971 şi 16972, proprietate a Municipiului Timişoara - domeniu public, pentru amplasarea şi folosinţa de către această societate a echipamentelor energetice care alimentează cu energie electrică cartierul Iosefin, aşa cum sunt prevăzute în Avizul tehnic de racordare nr.5986168/04.10.2011, pe toată durata de existenţă a capacităţilor energetice. Identificarea încăperii în  suprafaţă de  26,43 mp respectiv accesul la aceasta se face conform extrasului din plan subsol respectiv extrasului din plan parter, prezentate în anexa 1 şi 2.
- accesul neîngrădit şi permanent, a S.C. ENEL Distribuţie Banat S.A. la echipamentele energetice situate in  Postul Trafo, pe toată durata de existenţă a acestora. Clădirea destinată Pieţei Iosefin, în care va funcţiona Postul Trafo, va fi edificată şi intabulată pe str. Văcărescu nr.33 A în domeniul public al Municipiului Timişoara.

